Tolong jelaskan mengenai Pengeboman Karachi 2007 dalam bahasa melayu

Pada 18 Oktober 2007, berlakunya pengeboman di Karachi, Pakistan yang meragut 130 nyawa dan menyebabkan 248 orang lain tercedera. Pihak polis menanggung beban kebanyakan letupan-letupan yang membinasakan tiga buah van polis dan membunuh sekurang-kurangnya 20 orang anggota polis dalam kenderaan terbabit. Kebanyakan mangsa yang terkorban adalah ahli-ahli Parti Rakyat Pakistan (PPP). Seorang jurukamera yang bertugas untuk sebuah stesen TV tempatan turut terbunuh. Serangan ini adalah merupakan yang paling ngeri pernah dialami negara ini.

Penduduk-penduduk Karachi tengah menyambut kepulangan Benazir Bhutto setelah lapan tahun hidup dalam buangan di Dubai dan London. Dua kali letupan kedengaran tetapi Benazir Bhutto langsung tidak tercedera. Kedua-dua letupan ini berlaku di hadapan trak perhimpunan (di mana beliau menyapa para penyokong dan ahli-ahli parti beliau) kira-kira pukul 00:52 PST, di tengah perjalanan dari lapangan terbang ke makam Mohammad Ali Jinnah untuk suatu perhimpuan yang dijadualkan, sejurus selepas trak Bhutto melalui sebatang jambatan.

Selepas itu, Bhutto dibawa ke Rumah Bilawal, manakala mangsa-mangsa dikejarkan ke Hospital Jinnah.